Tájékoztató

intézményvezetői pályázatok

elbírálásához szükséges személyes adatok kezeléséről

Tisztelt Pályázó!

A köznevelési intézmény intézményvezetőjének kiválasztása a nemzeti köznevelésről szóló 2011. évi CXC. törvény (a továbbiakban: Nkt.) 67. § (7) bekezdése értelmében – fő szabályként – nyilvános pályázat útján történik.

Amennyiben Ön az ……………..( intézmény) intézményvezetői magasabb vezető megbízását kívánja elnyerni, pályázatában személyes adatokat is kell megadnia, melyet a Kecskeméti Tankerületi Központ, majd a döntéshozó oktatásért felelős miniszter fog kezelni.

Az Európai Parlament és Tanács 2016/679. rendelet (a továbbiakban: GDPR) 1. és 4. cikkének rendelkezései alapján a személyes adatait kezelő Kecskeméti Tankerületi Központ köteles a pályázók (a továbbiakban: érintett) személyes adatainak védelméhez való jogát biztosítani, továbbá a GDPR 13. és 14. cikkében meghatározott körben tájékoztatni az érintettet, melynek feltétlenül ki kell terjednie az adatkezelés jogalapjára, céljára, időtartamára és az érintett ezzel kapcsolatos jogaira.

**1) Az adatkezelés célja**: az Nkt. 67. § -ában, különösen annak (7) bekezdésében megállapított jogszabályi kötelezettségek teljesítése a pályázók alkalmasságának megvizsgálása és a nyertes pályázó - az intézményvezető – kiválasztása és megbízása során.

**2) Az adatkezelés jogalapja**: a GDPR 6. cikk (1) bekezdés a) és c) pontja, valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 5. § (1) bekezdésének b) pontja, azaz az érintett önkéntes hozzájárulása, mely az adatkezelőre vonatkozó jogi kötelezettség – nyílt pályázati eljárás lefolytatása – teljesítéséhez szükséges.

**3) Az érintettek lehetséges köre**: minden természetes személy, aki az adatkezelő pályázati felhívására a magasabb vezetői, vagy vezetői munkakörre pályázatot nyújt be.

**4)** Az adatkezeléssel érintett **pályázati elbírálási folyamat bemutatása**:

A vonatkozó jogszabályi előírásoknak megfelelően közzétett, nyilvános pályázati felhívásra benyújtott pályázatot a Kecskeméti Tankerületi Központ 30 napos véleményezési határidővel továbbítja a Magyar Pedagógus Kar illetékes területi szervének, valamint a következő – az Nkt. 83. § (4) bekezdésében megjelölt - szervezeteknek:

* az intézmény alkalmazotti közössége, óvodaszék, iskolaszék, szülői szervezete, iskolai diákönkormányzat,
* nemzetiségi nevelés-oktatás esetében a települési nemzetiségi önkormányzat, ennek hiányában az érintett területi ennek hiányában országos nemzetiségi önkormányzat, ennek hiányában az adott nemzetiség helyi egyesületei,
* a vagyonkezelésben lévő ingatlan tulajdonos önkormányzatának.

A pályázó vezetői programja az ezzel kapcsolatosan az Nkt. 83. § (4) bekezdésében megjelölt szervezetek által kialakított vélemény és a vélemény kialakításával kapcsolatos szavazás eredménye közérdekből nyilvános adatnak minősül, melyet a köznevelési intézmény honlapján, ennek hiányában a helyben szokásos módon közzé kell tenni.

A pályázatot és a kialakított véleményeket a tankerületi igazgató elektronikusan és papír alapon is felterjeszti a Klebelsberg Központba. A Központ elnöke és a tankerületi igazgató az eljárás jogszerűségéről szóló nyilatkozatát és több pályázó esetén a pályázatok rangsoráról kialakult indokolt javaslatát megküldi az oktatásért felelős miniszternek, aki az Nkt. 68. § (1) bek. értelmében hatáskörrel rendelkezik az intézményvezető megbízására.

**5) Az adatkezeléssel érintett** **adatok köre, célja**:

|  |  |
| --- | --- |
| Kezelt adat | Adatkezelés célja |
| Név, születési név, születési hely, idő, édesanya születési neve, adóazonosító jel, TAJ szám, OM azonosító, lakcím. | a pályázó azonosításához szükséges |
| Pályázott munkakör megnevezése | a jelentkezés azonosításához szükséges |
| Iskolai végzettséget, intézményvezetői képzettséget igazoló iratokon szereplő személyes adatok  | a magasabb vezetői, vezetői megbízás ellátásához szükséges - az Nkt. 67. § (1)-(6) bekezdésében meghatározott – feltételek fennállásának és a (2) bekezdésben megállapított összeférhetetlenség hiányának megállapításához valamint a- 326/2013. Korm. rend. 21/A.§ -ban meghatározott feltételek fennállása |
| **különleges adat**: büntetlen előélet  | a pályázó alkalmasságának megítéléséhez szükséges a pozíció betöltéséhez |
| idegen nyelvismeret | a pályázó alkalmasságának megítéléséhez szükséges a pozíció betöltéséhez |
| szakmai önéletrajz egyéb adatai, így különösen jelenlegi munkahelyének adatai és a korábbi munkatapasztalatok, stb. | a pályázó alkalmasságának megítéléséhez szükséges a pozíció betöltéséhez |
| vezetői programban található személyes adatok | a pályázó alkalmasságának megítéléséhez szükséges a pozíció betöltéséhez |

**6)** Az adathozzáférés **nem automatizált** döntéshozatal keretében történik, **profilalkotásra az adatok alapján nem kerül sor.**

**7) Az adatkezelés időtartama**: A magasabb vezetői pályázat elbírálásának időtartama. A nyertes pályázó esetében a közalkalmazotti jogviszonyának bármely okból történő megszűnésétől számított 5 év.

**8) Adattovábbítás történik**, melyről ez úton értesítem:

* a Magyar Pedagógus Kar illetékes területi szervének, valamint a következő – az Nkt. 83. § (4) bekezdésében megjelölt – szervezeteknek a törvényben megállapított véleményezési jog biztosítása céljából,
* a Klebelsberg Központ elnökének az indokolt döntési javaslat és annak felterjesztése céljából,
* az oktatásért felelős miniszternek az Nkt. 68. § (1) bekezdésében megállapított döntési hatáskörének gyakorlása céljából.

**9)** A Kecskeméti Tankerületi Központ **adatvédelmi tisztviselőjének adatai**:

Szilágyiné dr. Nagy Dóra

Telefon: 06/76/795-511

e-mail: dora.nagy.szilagyine@kk.gov.hu

**10) Önnek, mint érintettnek, joga van** ahhoz, hogy

*a)* Az adatkezeléssel összefüggő tényekről az adatkezelés megkezdését megelőzően tájékoztatást kapjon az Infotv. 16 § szabályai szerint - előzetes tájékozódáshoz való jog,

*b)* Kérelmére személyes adatait és az azok kezelésével összefüggő információkat az adatkezelő a rendelkezésére bocsássa az Infotv. 17. § szabályai alapján - hozzáféréshez való jog,

*c)* Kérelmére, valamint az Infotv. 18. §-ban meghatározott további esetekben személyes adatait az adatkezelő helyesbítse, illetve kiegészítse - helyesbítéshez való jog,

*d)* Kérelmére, valamint az Infotv. 19. §-ban meghatározott további esetekben személyes adatai kezelését az adatkezelő korlátozza - az adatkezelés korlátozásához való jog,

*e)* Kérelmére, valamint az Infotv. 20. §-ban meghatározott további esetekben személyes adatait az adatkezelő törölje a továbbiakban: törléshez való jog.

1. Az Ön által tapasztalt jogellenes adatkezelés esetén polgári pert kezdeményezhet az adatkezelő – Kecskeméti Tankerületi Központ - ellen. A per elbírálása a törvényszék hatáskörébe tartozik. A per – az érintett választása szerint – a lakóhelye szerinti törvényszék előtt is megindítható.
2. Az egyéb közigazgatási vagy bírósági jogorvoslatok sérelme nélkül, mint érintett, **Ön jogosult arra, hogy panaszt tegyen** a felügyeleti hatóságnál, ha megítélése szerint
* az adatkezelő a 10. a-e) pontokban ismertetett jogai érvényesítésében korlátozza Önt, vagy ezen jogainak érvényesítésére irányuló kérelmét elutasítja,
* az Önre vonatkozó személyes adatok kezelése megsérti a személyes adatok kezelésére irányadó jogszabályi rendelkezéseket.

A felügyeleti hatóság adatai:

Nemzeti Adatvédelmi és Információszabadság Hatóság (NAIH)

Cím: 1055 Budapest, Falk Miksa utca 9-11.

Postacím: 1363 Budapest, Pf.: 9.

e-mail: ugyfelszolgalat@naih.hu

telefon: +36 (1) 391-1400

fax.: +36 (1) 391-1410

honlap: www.naih.hu

Megismerési és hozzájárulási nyilatkozat:

A személyes adataim Adatkezelő általi kezelésére vonatkozó tájékoztatást megismertem, a tájékoztatást megfelelőnek tartom és megértettem. A tájékoztatásban foglaltak ismeretében önkéntesen, egyértelmű és félreérthetetlen beleegyezésemet adom a pályázatom elbírálásához szükséges, rám vonatkozó személyes – a büntetlen előéletre vonatkozó feltétel igazolása esetében különleges - adatok kezeléséhez.

………………., 2021. ……..….

 …………………………….

 pályázó